24.2.2022.
LV
Eiropas Savienības Oficiālais Vēstnesis
L 45/1533 KOMISIJA SAGATAVOŠANAS DARBĪBAS
PA 02 — NODAĻA EIROPAS STRATĒĢISKĀS INVESTĪCIJAS (turpinājums) PA 02 22
(turpinājums)
PA 02 22 02
(turpinājums) Piezīmes
Iekšzemes ūdensceļu transports mainās, pateicoties jaunajām tehnoloģijām, kas to pārvērš par drošāku, digitālu un ilgtspējīgāku nozari.
Autonoma kuģu darbība pavērs jaunas uzņēmējdarbības iespējas un radīs jaunus uzdevumus, kā arī palīdzēs risināt Savienības digitalizācijas un ilgtspējas problēmas.
ES kosmosa dati no programmām Galileo, EGNOS un Copernicus būs galvenie šīs pārveides veicinātāji, sekmējot uzticamu un stabilu pozicionēšanas informāciju un saskaņotus kuģu ceļu un vides attēlus, kas vajadzīgi drošām un videi nekaitīgām autonomām darbībām.
Ir skaidrs, ka ir nepieciešama ļoti precīza un noturīga pozicionēšana, piemēram, šādām darbībām: navigācija šauros kuģu ceļos, tiltu šķērsošana, ūdens slūžas, automātiska pietauvošanās un vienlaicīgas pietauvošanās operācijas.
Turpmākai automatizācijai (neparedzot cilvēka iesaistīšanos procesā) būtu ļoti nepieciešamas papildu funkcijas, kuras nodrošinātu programmas Galileo diferenciatori, kuru īpatsvars pagaidām nav liels, piemēram, autentifikācija un integritāte noteiktā pozīcijā.
Autonomas darbības definīcija var balstīties uz labiem navigācijas zonas attēliem.
Pašlaik operatori un ražotāji izmanto dažādus šādu datu avotus, kas noved pie nesaskaņotas pieejas.
Tomēr programmas Copernicus attēli nodrošinās viendabīgu Savienības pieeju, atbalstot vienlaicīgu autonomu darbību drošu integrāciju, kā arī integrāciju ar cilvēku vadītu satiksmi.
Šīs sagatavošanas darbības īstenošana ir jākoncentrē uz turpmāk minēto: — dalība esošajās darba grupās, kas pievēršas autonomo kuģu risinājumiem, tostarp dažādām publiskām/privātām platformām, un nozares galveno ieinteresēto personu, piemēram, kuģniecības apvienību, ostu operatoru un attiecīgo jūras un iekšzemes ūdensceļu iestāžu, aptaujāšana; — ieguldījums standartizācijas darbā Eiropas komitejas kopēju standartu izstrādei iekšzemes kuģošanas jomā (CESNI) ietvaros; — lietotāju prasību konstatēšana drošai navigācijai iekšējos ūdensceļos, kur vienlaikus atradīsies autonomi, tālvadības un manuāli vadāmi kuģi; — darbības jēdzienu un pozicionēšanas vajadzību definēšana dažādām autonomu kuģu darbībām; — to galveno problēmu apzināšana, kuras jāpārvar, lai nodrošinātu drošu ekspluatāciju un noturīgu pozicionēšanu; — tādu tehnisko un regulatīvo šķēršļu (piemēram, standartu un regulējuma trūkums), nozares vērtību ķēdes un jaunu uzņēmējdarbības modeļu noteikšana un analīze, kas varētu rasties iekšzemes ūdensceļu kuģošanā, izmantojot trīsdimensiju sinerģiju starp satelītu navigāciju, attēliem un telekomunikācijām; — iespējamo darbību nacionālā, reģionālā un vietējā līmenī apzināšana ar mērķi veicināt uzņēmējdarbības attīstību un atbalstīt MVU/jaunuzņēmumus, lai tie spētu nodrošināt ES kosmosa risinājumus nolūkā nākotnē īstenot Savienības autonomo kuģu spēju iekšzemes ūdensceļos; — tādu uz kuģa esošo iekārtu prototipu izgatavošana, kuras izmanto programmas Galileo diferenciatorus, lai risinātu galvenās vajadzības, kuras līdz šim nav apmierinātas ar esošajām iekārtām, galveno uzmanību pievēršot programmas Galileo autentifikācijas izmantošanai, lai novērstu viltus signālus un izvairītos no negadījumiem; šajā izmēģinājuma projektā izstrādāto iekārtu prototipu pamatā, būtu jāizmanto esošie standarta komerciālie komponenti, ja tādi ir;